Suatu kabar (terlambat), ketika PiUm infontt.com diundang menjadi mafefa’ atau jubir di Arhmland Gove-Australia Utara, Juni 2017. Seorang pemuda Mexico/Amerika, yang lahir di Maluku, menetap di Darwin, memilih jodoh seorang gadis Australia/Aborigin suku Yolngu. Sang pemuda yang suka budaya meminang gadis di Timor, kemudian memutuskan untuk menggunakan cara itu di kampung kecil bernama Yirrkala, suku Yolngu dari ras Aborigin.
Beberapa saat setelah persiapan, mereka meminta agar cara mengetuk pintu dan menutup pintu sesudah maso minta menggunakan tuturan adat (a’asramat/natoni. Berikut ini teks meminang itu.
1. a’asramat/natoni ketuk pintu
Hai mbaiseun ma mronaen meu umi ma ropo in uisn am in tuan am ne, IN TUAN
Hai koro-manu kai, ma hai tua-sona’ kai ma kasen kai mne, RO KASE
Mit’eer iim ma mitpeen iim am ne, RO IIM
Ka ntaa’-taa’ ate hai mraak noe ma tasi mne, RO TASI
Mes Uisneno Anesit naruru’ ma nakrira’ kai ranan am ne, RO RANAN
He hai meik haan hore ma haan buseet meu ki arki mne, AARKI
Nahuum oko’ ma ‘koor mama’ mne, RO MAMAT
Natuin sarit ma bekot arekot am ne, AREKOT
Hai mtoit parmisi he misoin ma mi’pakan kai eno’-‘to’i mne, RO ‘TO’I
Sraamt am hi mneen ai’ kah? HAI MNEEN!
2. a’asramat/natoni tutup pintu
Hai mbaiseun ma mronaen meu umi ma ropi in uisn am in tuan am ne, RO TUAN
Natuin manekat-mahoet Uisneno nturun ma nbaab kit es naan ate sarit-bekot nareko mne, RO REKO
Hai he mteib ma mtiap amfani mne, RO MFAIN
Mes maut nai he nekaf mese’ ma ansaof mese’ kit am ne, RO MESE’
Tapohot ma tana’at fatuf ma tuaf teu Uisneno hit Uis am ne, RO USI’
In kuun es re’ naskau ma na’aifat, natiip ma natuuk, nkai ma na’fafa’ mne, NA’FAFA’
In kuun es re’ Ahaot-Afatis arekot am ne, AREKOT
In nasanut upun ma pinis arekot neu ki ma neu kai msa’ nbi mepu-banit arekot am ne, AREKOT
Siit pures-bo’is neu Na nabar-baar am ne, NABAR-BAAR
‘Moin fe’u, resit ma taib fe’u neu hit aanh ein am ne RO SIN
Natuik ma natai nok runat ma ‘kaif nbi oko’ ma ‘koor mama’ mne, RO MAMAT
Hai a’at ma sramat antuu’ ma nheu’ on re’ naan, tua.
Sraamt am hi mneen ai’ kah? HAI MNEEN
(*Roni Bani)